Flytivegleiðing til tín, ið flytur til Føroya Avgerðin er tikin–tú hevur valt Føroyar. Eftir fleiri ár uttanlands kann tað tykjast sum ein stór broyting at flyta heim. Vit ynskja at hjálpa tær at gera flytingina eitt sindur smidligari, soleiðis at tú kanst brúka orkuna til allar tær spennandi avbjóðingarnar, ið liggja fyri framman. Flytipakki Smyril Line bjóðar tær, ið hevur valt Føroyar, eitt serligt flytitilboð, ið er ein flytipakki við serprísi fyri flutning av innbúgvi frá tínum bústaði í Danmark og heim til Føroya. Sí tilboðið her. Fyri at kunna tryggja flytigóðsið, er neyðugt at kenna virðið á flytigóðsinum. Her er ein góð hjálp til at finna røttu tryggingarupphæddina. Fyri at brúka regluna um toll- og avgjaldsfrítt flytigóðs skalt tú kunna vísa eina flytiváttan frá kommununi, ið tú flytur til. Flytiváttanina fært tú frá kommununi. Minst til at vera fyrivarin og tryggja flytigóðsið við eini flytigóðstrygging. Tú kanst fáa bilin heim við tær toll- og avgjaldsfrítt, um bilurin er til egna nýtslu, tú hevur átt hann í minst 6 mánaðir og hevur búð í landinum, tú flytur frá, í minst 1 ár. Soleiðis gert tú: Upp til fýra vikur áðrenn tú útflytur bilin úr Danmark, skalt tú sýna hann. Síðani skal TAKS tollstempla pappírini, sum tú fekst frá Akstovuni í sambandi við sýnið. Á leið 3 vikur eftir fært tú skrásetingaravgjaldið útgoldið frá SKAT. Minst til at rokna út á leið, hvussu nógv tú fært aftur, ella skalt gjalda, fyri at skráseta bilin í Føroyum. Sí dømi á skrásetingargjøld her. Upprunagjaldið í døminum er framleiðsluvirðið. Tá ið tú flytur heim til Føroya, skalt tú bert boða kommununi, tú flytur til, frá. Um tú hevur børn, ið ikki hava búð í kommununi áður, er neyðugt at hava avrit av passi, navna- og føðibrævi hjá børnunum við. Í Tórshavnar kommunu eru reglurnar eitt sindur øðrvísi-har er eingin bíðilisti, men tú kanst melda teg til útlutanir so hvørt, kommunan almannakunngerð, at grundøki í nýggjum útstykkingum eru klár at luta út. Lýst verður í fjølmiðlunum, nær og hvar tú kanst skriva teg upp, tá ið ein útstykking er klár. Tørv á hjálp í sambandi við flytingina? Um tú hevur spurningar, ivamál ella hevur tørv á hjálp í sambandi við flytingina heim til Føroya, so er bara at spyrja. Vit eru her fyri at hjálpa tær, og vit ynskja at flytingin verður so smidlig sum gjørligt. Tú kanst skriva børn upp til pláss í føroyskum dagstovni 6 mánaðir áðrenn, tú flytur heim. Áðrenn tú kemur til Føroya, er tað týdningarmikið at biðja tín danska a-kassa um eina limaskapsváttan. Hendan váttanin skal latast ALS saman við lønarseðlum fyri teir seinastu 12 mánaðirnar, ið tú hevur verið í arbeiði. Hevur tú búð í Danmark í meira enn 12 mánaðir og ikki tryggjað teg móti arbeiðsloysi, hevur tú ikki rætt til ALS-útgjald. Skattur Hevur tú flutt bústað og byrjar hjá einum arbeiðsgevara, sum flytur tær løn, afturheldur TAKS sjálvvirkandi skattin og ávís gjøld, uttan at tær nýtist gera meira. TAKS afturheldur landsskatt, kommunuskatt, møguliga kirkjuskatt, arbeiðsmarknaðargjøld, heilsutrygdargjald og kringvarpsgjald. Les meira her. Frádrátturin í kommunuskattinum er ymiskur í øllum kommunum, millum 4.000 og 10.000 krónur árliga fyri hvørt barnið. Les meira her. Hvussu long tíð er liðin, síðani tú flutti heim aftur til Føroya, er eisini avgerandi. Familjutrygd er ein innbúgvs- og ábyrgdartrygging fyri teg og húskið. Ábyrgdartryggingin umfatar ta ábyrgd, ið tú sum privatpersónur kann ábyrgdast fyri. Vanlukkutrygd er títt persónliga trygdarnet, um tú skuldi verið fyri vanlukkutilburði. Hevur tú børn, er tað eisini týdningarmikið eina barnavanlukkutrygging til tey. Les meira um barnavanlukkutrygd her. Set teg í samband við Trygd á trygd @ trygd. fo fyri at finna út av, hvør tín tørvur er, ella hygg nærri at fíluni niðanfyri, ið eisini inniheldur góð ráð og bráfeingis tannhjálp. NemID er tín atgongd til Netbankan. Mínboks og Mínlykil Mínboks er tann føroyska e-Boks. Í Mínboks fært tú post frá fyritøkum og stovnum beinleiðis á telduna. Tú kanst bíleggja Mínlykil her. Sjálvgreiðslan hjá TAKS til borgarar er borgaragluggin. fo. Har ber m. a. til at síggja upplýsingar, ið TAKS hevur um teg, og avgreiða flestøll viðurskifti við TAKS alt samdøgrið. Í Føroyum er ikki sama skipan við a-kassum, sum vit kenna frá Danmark, men øll gjalda sjálvvirkandi til ALS umvegis skattin.